**Bilješke uz financijske izvještaje
za razdoblje 01.01.-31.12.2017.**

**Naziv obveznika: Nastavni zavod za javno zdravstvo Dr. Andrija Štampar**

**Adresa obveznika: Mirogojska cesta 16, 10000 Zagreb**

**OIB: 33392005961**

**RKP: 25835**

**Razina: 31**

**BILJEŠKE UZ FINANCIJSKE IZVJEŠTAJE ZA RAZDOBLJE 01.01.-31.12.2017**

Financijski izvještaji Nastavnog zavoda za javno zdravstvo „Dr. Andrija Štampar“ (u daljnjem tekstu Zavod) sastavljeni su sukladno Pravilniku o financijskom izvještavanju u proračunskom računovodstvu (NN 3/15., 93/15, 135/15, 2/17 i 28/17) i u rokovima koje je objavilo Ministarstvo financija u Okružnici o predaji i konsolidaciji financijskih izvještaja za razdoblje 01. siječnja do 31. prosinca 2017. godine.

**BILANCA – Obrazac BIL**

**Ukupna imovina** Zavoda **(AOP 001)** iznosi 97.237.232,81 kn i manja je za 3,40 % u odnosu na stanje prethodnog razdoblja.

**Nefinancijska imovina (AOP 002)** na dan 31.12.2017. godine iznosi 57.912.678,74 kn, čini 59,56% ukupne imovine i smanjena je za 3,60 % u odnosu na stanje prošle godine. Ulaganja Zavoda u nefinancijsku imovinu u 2017. godini iznosila su ukupno 3.895.186,05 kn što je više za 1,227 mil kuna ili 46,0 % u odnosu na ulaganja u 2016. godini. U 2017. godini najznačajnija ulaganja su u nabavu medicinske i laboratorijske opreme (1.652.193,44 kn), nabavu prijevoznih sredstava (1.014.983,78 kn) nabavu uredske opreme i namještaja (583.535,60 kn) i nabavu licenci (514.619,68 kn). Ispravak vrijednosti dugotrajne nefinancijske imovine evidentiran je sukladno Pravilniku o proračunskom računovodstvu i računskom planu i prema godišnjim stopama ispravka vrijednosti propisanih istim Pravilnikom. Ukupan iznos ispravka vrijednosti dugotrajne imovine Zavoda u 2017. godini iznosi 6.465.059,98 kn.

**Financijska imovina (AOP 063)** iznosi 39.324.554,07 kn i predstavlja 40,44% ukupne imovine Zavoda i smanjena je u odnosu na stanje prethodne godine za 3,20%.

**Novac u banci i blagajni (AOP 064)** iznosi 15.474.331,15 i čini 39,35% financijske imovine i 15,91% ukupne imovine, dok stanje danih depozita - oročenih sredstava **(AOP 075)** na dan31.12.2017. godine iznosi 5.900.000,00 kn i čini 15 % financijske imovine i 6,07 % ukupne imovine.

**Potraživanja za prihode poslovanja (AOP 140)** na dan 31.12.2017. godine iznose 17.367.141,61 kn i veća su za 4,6 % u odnosu na prethodno izvještajno razdoblje.

Od navedenog iznosa na **potraživanja za prihode od pruženih usluga (AOP 153)** otpada 11.646.587,55 kn ili 70,18 % ukupnih potraživanja za prihode poslovanja. 12.619.455 kn.

**Potraživanja za prihode iz proračuna (AOP 154)** na dan 31.12.2017. godine iznose 4.724.200,00 kn ili 27,20 % ukupnih potraživanja za prihode poslovanja.

Na **AOP 151 i 156** iskazano je potraživanje za novčana sredstva koja su 1998. godine blokirana na računu kod Komercijalne banke.

**Obveze (AOP 163)** čine 14,42 % izvora imovine i iznose 14.026.652,31 kn. Na dan 31.12.2017 evidentirano je ukupno 2.910.384,94 kn dospjelih obveza.

**Vlastiti izvori (AOP 223)** iznose 83.210.580,50 kn.

**Višak / manjak prihoda (AOP 233-239)**; u 2017 godini Upravno vijeće Zavoda donijelo je Odluku o rasporedu viška prihoda iz 2016. godine.

Ukupno akumulirani višak prihoda poslovanja iz ranijih razdoblja na dan 01.01.2016. g. iznosio je 15.863.332,18 kn. U razdoblju 01.01.-31.12.2016. godine ostvaren je, a na dan 31.12.2016. godine utvrđen: Višak prihoda poslovanja u iznosu 1.500.712,44 kn; Manjak prihoda od nefinancijske imovine u iznosu 1.324.890,12 kn i Višak primitaka od financijske imovine u iznosu 44.500,00 kn.

Odlukom o rasporedu rezultata Nastavnog zavoda za javno zdravstvo „Dr. Andrija Štampar” ostvarenog u 2016. godini manjak prihoda od nefinancijske imovine u iznos u iznosu od 1.324.890,12 kn i pokriva se u cijelosti iz akumuliranog viška prihoda poslovanja. Višak primitaka od financijske imovine u iznosu 44.500,00 kn uvećava akumulirani iznos viška prihoda poslovanja. Ukupno raspoloživi iznos viška prihoda poslovanja iznosi 16.083.654,50 kn.

U 2017. godini ostvaren je manjak prihoda poslovanja u iznosu 1.917.288,67 kn i manjak prihoda od nefinancijske imovine u iznosu 3.895.186,05 kn.

 U 2017. godini Zavod je ostvario prihod od kapitalnih donacija (6632) u iznosu 77.976,00 kn i prihod iz nadležnog proračuna za financiranje rashoda za nabavu nefinancijske imovine (6712) u iznosu 799.825,00 kn. Nakon korekcije za kapitalni prijenos manjak prihoda poslovanja iznosi 2.795.139,67 kn, dok manjak prihoda od nefinancijske imovine iznosi 3.017.335,05 kn.

Ukupno raspoloživi iznos viška prihoda poslovanja na dan 31.12.2017. iznosi 10.271.179,78 kn.

**Izvještaj o prihodima i rashodima, primicima i izdacima - Obrazac PR-RAS**

**Prihodi poslovanja (AOP 001)** u izvještajnom razdoblju iznose 88.021.187,23 kn i manji su od plana za izvještajno razdoblje za 1,16% i za 2,70 % od izvršenja u istom razdoblju prošle godine.

**Tekuće pomoći od izvanproračunskih korisnika (AOP 058)** u izvještajnom razdoblju iznose 258.220,64 kn, a odnose se na financiranje pripravničkog staža zdravstvenih radnika od strane Hrvatskog zavoda za zdravstveno osiguranje u iznosu 29.367,08 kn i uplatu Hrvatskog zavoda za zapošljavanje koja se odnosi na plaćanje doprinosa mirovinskog i zdravstvenog osiguranja za mjeru stručnog osposobljavanja za rad bez zasnivanja radnog odnosa u iznosu 228.853,56 kn za 27 polaznika koji su s osposobljavanjem počeli u 2017. godini

**Pomoći proračunskim korisnicima iz proračuna koji im nije nadležan (AOP 063)** u izvještajnom razdoblju iznosi 552.487,88,00 kn.

Ministarstvo zdravlja financira dio djelatnosti prevencije i izvanbolničkog liječenja ovisnosti; prema ugovoru o dodjeli financijskih sredstava u području prevencije ovisnosti i suzbijanja zlouporabe droga iz raspoloživih sredstava iz dijela prihoda od igara na sreću za 2017. godinu za projekt "Prevencija i tretman Novih ovisnosti" ostvaren je prihod u iznosu 500.000,00 kn.

Ministarstvo poljoprivrede sufinanciranja ovlaštene referentne laboratorije za hranu i hranu za životinje; u 2017. godini s osnove sufinanciranja Referentnog laboratorija za mikotoksine ostvaren je prihod od 52.487,88 kn.

**Prihodi od financijske imovine (AOP 074)** u izvještajnom razdoblju iznose 132.118,15 kn i odnose se na prihod od kamata na oročena sredstva u iznosu 117.396,92 kn, prihod od kamata na depozite po viđenju u iznosu 1.579,52, kn, prihod od zateznih kamata u iznosu 11.359,59 kn i pozitivnih tečajnih razlika u iznosu 1.782,12 kn.

**Prihodi od nefinancijske imovine (AOP 083)** u izvještajnom razdoblju iznose 178.959,86 kn i odnose se na prihode koji su naplaćeni od poslovnih subjekata koji u dijelu svog poslovanja koriste prostor i resurse Zavoda, na naplatu pristojbi i sudskih troškova po utuženim potraživanjima, te obustava u korist Zavoda.

**Prihodi po posebnim propisima, ostali nespomenuti prihod (AOP 111)** iznose 475.223,63 kn. U okviru prihoda po posebnim propisima evidentirani su prihodi ostvareni od naplaćene participacije za obavljene mikrobiološke usluge u iznosu 339.696,15 kn i prihodi od prihodi od refundacije šteta u iznosu 135.527,48 kn.

**Prihodi od pruženih usluga (AOP 126)** u izvještajnom razdoblju iznose 46.155.258,11 kn. Prihodi od pruženih usluga čine 52,54 % ukupnih prihoda poslovanja, veći su za 4,30 % u odnosu na plan za izvještajno razdoblje i za 3,10 % od izvršenja u istom razdoblju prošle godine.

**Donacije od pravnih i fizičkih osoba izvan općeg proračuna (AOP 127);** u izvještajnom razdoblju ostvaren je prihod od tekućih donacija od pravnih osoba u iznosu 9.911,64 kn, a odnosi se na pokriće troškova za službeni put. Ostvaren je i prihod od kapitalnih donacija u iznosu 77.975,00 kn sukladno odobrenom prihvatu donacije nefinancijske imovine – zamrzivača za potrebe Službe za kliničku mikrobiologiju.

**Prihodi iz nadležnog proračuna za financiranje rashoda poslovanja (AOP 132)** iznose 955.612,00 kn. Prihodi za financiranje rashoda poslovanja čine 1,09 % ukupnih prihoda poslovanja. Ostvareni su 12,42 % više od plana i za 24,88 % više od ostvarenja istog razdoblja prošle godine. Ova pozicija iz računskog plana obuhvaća prihode koje Zavod ostvaruje temeljem Ugovora s Gradskim uredom za zdravstvo, a financiraju se temeljem prijenosa iz nadležnog proračuna za financiranje redovne djelatnosti, obuhvaća iznos od 800.000,00 doznačen prema ugovoru o sufinanciranju Programa rada djelatnosti za mentalno zdravlje i prevenciju ovisnosti, prihod od 55.612,00 kn prema zaključku o korištenju sredstava za program Smanjenje nejednakosti u zdravlju – Unapređenje zdravlja pripadnika romske nacionalne manjine“, prihod od 50.000,00 kn prema zaključku o korištenju sredstava kao financijska potpora za provođenje nagradnog natječaja „Škola bez droge-grad bez droge“ i prihod od 50.000,00 kn prema zaključku o korištenju sredstava kao financijska potpora za izradu i tisak publikacije „Zdravstveno statistički ljetopisa za 2016. godinu“

**Prihodi iz nadležnog proračuna za financiranje rashoda za nabavu nefinancijske imovine (AOP 133);** u izvještajnom razdoblju iznose 799.875,00 kn, a odnose se na financiranje nabave PCR uređaja za potrebe Službe za kliničku mikrobiologiju prema odobrenom planu prioriteta za financiranje decentraliziranih funkcija za 2017. godinu.

**Prihodi na temelju ugovornih obveza (AOP 135)** iznose 38.425.544,32 kn, čine 43,65% ukupnih prihoda poslovanja, manji su od plana za izvještajno razdoblje za 3,95 % i za 4,45 % od izvršenja u istom razdoblju prošle godine. Prihodi na temelju ugovornih obveza obuhvaćaju prihode koji su ostvareni temeljem ugovornih obveza s Hrvatskim zavodom za zdravstveno osiguranje

**Rashodi poslovanja (AOP 148)** u razdoblju 01.01.-31.12.2017. godine iznose 89.938.475,90 kn; manji su od plana za izvještajno razdoblje za 6,26% i za 2,64 % veći od izvršenja u istom razdoblju prošle godine.

**U strukturi rashoda poslovanja rashodi za zaposlene (AOP 149)** iznose 59.622.197,81 kn, sudjeluju s 66,29 %, manji su od plana za 1,17 % i veći za 1,32% od izvršenja u istom razdoblju prošle godine. Broj zaposlenih na dan 31.12.2017. godine je 410 radnika, dok je na dan 31.12.2016. godine bilo zaposleno 415 radnika**.**

**Materijalni rashodi (AOP 160)** iznose 30.104.834,00 kn, čine 33,42 % ukupnih rashoda poslovanja i ostvareni su s 85,04 % u odnosu na godišnji plan, što je za 5,23% više od izvršenja u istom razdoblju prošle godine. **Financijski rashodi (AOP 193)** iznose 188.444,09 kn i čine 0,21% ukupnih rashoda, a ostali rashodi **(AOP 257)** u izvještajnom razdoblju iznose 23.000,00 kn.

**Manjak prihoda poslovanja (AOP 283)** ostvaren u izvještajnom razdoblju iznosi 1.917.288,67 kn.

**Rashodi za nabavu nefinancijske imovine (AOP 410)** iznose 3.895.186,05 kn i ostvareni su s 51,35 % u odnosu na planirane.

Rashodi za nabavu nefinancijske imovine financirani su iz: iz sredstava proračuna Grada Zagreba 67121 - Prihodi iz nadležnog proračuna za financiranje rashoda za nabavu nefinancijske imovine 799.875,00 kn; donacijom 66323 - Kapitalne donacije od trgovačkih društava 77.975,00 kn i iz prenesenog viška prihoda u iznosu 3.017.336,05 kn

U izvještajnom razdoblju ostvaren je ostvaren je **primitak od financijske imovine (AOP 446)** u ukupnom iznosu 1.000.000,00 kn, a odnosi se na razročenje ugovora o okvirnoj liniji u iznosu 1.000.000,00 kn.

**Izdaci za depozite u kreditnim i ostalim financijskim institucijama (tuzemni) AOP (554)** iznose 1.000.000,00 kn, a odnose se na ponovo oročenje depozita za pokriće okvirne linije.

**Financijski rezultat (AOP 629-636)** Nastavni zavod za javno zdravstvo „Dr. Andrija Štampar” je u razdoblju od 01.01.-31.12.2017. godine ostvario manjak prihoda nad rashodima u iznosu 5.812.474,72 kn.

Raspoloživi iznos viška prihoda na dan 31.12.2017. iznosi 10.271.1749,78 kn.

|  |  |
| --- | --- |
| **Rezultat poslovanja na dan 31.12.2017.** | **Iznos** |
| **Iznos akumuliranog iznosa viška prihoda na dan 31.12.2016** | **16.083.654,50** |
| Iznos prihoda poslovanja | 88.021.187,23 |
| Iznos rashoda poslovanja | 89.938.475,90 |
| **Manjak prihoda poslovanja** | **1.917.288,67** |
| Iznos prihoda od prodaje nefinancijske imovine | 0,00 |
| Iznos rashoda za nabavu nefinancijske imovine | 3.895.186,05 |
| **Manjak prihoda od nefinancijske imovine** | **3.895.186,05** |
| Iznos primitaka od financijske imovine | 1.000.000,00 |
| Iznos izdataka od financijske imovine | 1.000.000,00 |
| **Manjak primitaka od financijske imovine** | **0,00** |
| **Manjak prihoda nad rashodima** | **5.812.474,72** |
| **Raspoloživi iznos viška prihoda i primitaka raspoloživ u sljedećem razdoblju** | **10.271.179,78** |

**Izvještaj o promjenama u vrijednosti i obujmu imovine i obveza - Obrazac P-VRIO**

U 2017 god. nastalo je smanjenje obujma imovine u dijelu koji se odnosi na **potraživanja za prihode poslovanja (AOP 032)** u ukupnom iznosu od 2.077.773,02 kn a odnosi na otpisana potraživanja temeljem Odluke Upravnog vijeća. Potraživanja za prihode iz proračuna nastala u razdoblju od 01.01.2016. do 31.12.2016. godine, s osnove pružanja usluga specijalističke dijagnostike u djelatnosti mikrobiologije s parazitologijom osiguranicima Hrvatskog zavoda za zdravstveno osiguranje, a temeljem Ugovora o provođenju specijalističko-dijagnostičke zdravstvene zaštite za 2016. godinu otpisana su radi zbog nemogućnosti naplate u iznosu 1.791.972,14 kn. Na istoj poziciji evidentirano je smanjenje obujma imovine na ime otpisa potraživanja za prihode od pruženih usluga koja su otpisana u iznosu od 357.800,88 kn radi nemogućnosti naplate. Iznos od 16.906,85 kn evidentiran kao iznos **smanjenja proizvedene dugotrajne imovine (AOP 021)** odnosi se na knjigovodstvenu-sadašnju vrijednost osnovnih sredstava koja su otpisana prema izvještaju o provedenoj inventuri za 2016. godinu.

**Izvještaj o obvezama – Obrazac OBVEZE**

Obveze Zavoda iznosile su na dan 01.01.2017. godine 9.849.029,00 kn. U razdoblju od 01.01.-31.12.2017. ukupno je nastalo je ukupno 113.119.019,00 kn obveza.

Međusobne obveze proračunskih korisnika iznosile su 2.515.573,00 kn, a odnose se na refundaciju režijskih troškova Domovima zdravlja, obveze za zdravstvene usluge i laboratorijske usluge i ostale usluge koje Zavodu pružaju druge zdravstvene ustanove – proračunski korisnici.

Obveze za rashode poslovanja nastale u razdoblju 01.01.-31.12.2017 iznosile su 106.569.168,00 kn, dok su obveze za nabavu nefinancijske imovine iznosile 4.034.278,00 kn.

U istom razdoblju podmireno je obveza u iznosu 108.941.396,00 kn i saldo obveza na dan 31.12.2017. iznosi 14.026.652,00 kn. Od ukupnog iznosa obveza dospjelo do 60 dana je ukupno 2.910.383 kn (ili 20,75%) obveza dok nedospjele obveze iznose 11.116.269,00 kn.

U Zagrebu, 31.01.2018. godine

Voditeljica Odjela za računovodstveno financijske poslove

Ana Mikuš, dipl.oec.

Zakonski predstavnik
Ravnatelj
Zvonimir Šostar, dr.med**.**